AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir jo perdavimo mokykloms

1. **Parengto tarybos sprendimo projekto tikslai ir uždaviniai**

Švietimo ir mokslo ministerija, įgyvendindama Švietimo įstaigų modernizavimo programą, patvirtintą Lietuvos Respublikos švietimo ir mokslo ministro 2013-05-10 įsakymu Nr. V-410, 2015 metais atviro konkurso būdu pirko baldus savivaldybių švietimo įstaigoms. Minėtoje programoje dalyvauja Molėtų r. Alantos gimnazija ir Molėtų gimnazija. Šioms mokykloms ir perduodama po 1 vyresniųjų klasių dviviečių baldų komplektą.

Parengto sprendimo projekto tikslas – sutikti perimti Molėtų rajono savivaldybės nuosavybėn savarankiškosioms funkcijoms įgyvendinti du vyresniųjų klasių baldų komplektus ir perduoti juos mokykloms valdyti, naudoti ir disponuoti jais patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 5 ir 6 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 2 dalis, 20 straipsnio 1 dalies 4 punktas.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų r. Alantos gimnazijai ir Molėtų gimnazijai bus perduoti nauji baldų komplektai savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimui ir švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui.

Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.

Parengė

Aldona Rusteikienė

Turto skyriaus vedėja